[{"text_idx": "#000002", "text": "Harkaitz Millan Kultura diputatuak azpimarratu duenez, \u201cTelesailak diskurtso berriak sortzen ari dira haien kultura-legitimazioaren bila, eta batzuetan zinemarekin eta literaturarekin alderatzen ditu. Nolanahi ere, zalantzarik gabe finkatu dute fikzioa kontatzeko eta kontsumitzeko moduetan eragina duen joera\u201d."}, {"text_idx": "#000003", "text": "Edizio honetan, Crossoverrek telesailen kultura aztertzen jarraituko du ikuspegi desberdinetatik, betiere publiko zabal batean pentsatuz, dibertsioa eta eztabaida konbinatuz eta ikus-entzunezko sektoreko plataformen produkzioaren erakusleiho izatea bilatuz."}, {"text_idx": "#000006", "text": "80ko hamarkadako V telesail mitikoa gogorarazten duen kartela"}, {"text_idx": "#000007", "text": "V. edizio honetako kartelaren diseinua Donostiako Walijai Agentziari eskatu zaio, eta haiek diotenez, \u201cCrossover-en aurreko kartelen ildoa hautsi nahi izan dugu, joko bat eginez bosgarren edizioari dagokion \u00abV\u00bb letraren eta 80ko hamarkadako telesail mitikoaren irudiaren artean. Hain zuzen ere, telesail hori telebistaz haratago joan zen eta pop kulturaren benetako fenomeno bihurtu zen. Telesailek gure garaian duten inpaktuaren adibide bat da\u201d"}, {"text_idx": "#000009", "text": "Koldo Mitxelena Kulturuneak zinemaren eta telesailen alde egindako apustu honek bat egiten du Gipuzkoako Foru Aldundiko Kultura Departamentua arlo horretan garatzen ari den ikus-entzunezko proiektuen babes-, sustapen- eta hedapen-ekintzekin. Besteak beste, Elias Querejeta Zine Eskolaren beraren sorrera eta eskola horretan matrikulatzeko bekak; Lanabesa laguntza ildoa, 2017az geroztik iraupen luzeko ikus-entzunezkoen 70 proiektu baino gehiago babestu dituena; edo Gipuzkoako Foru Aldundia San Sebastian-Gipuzkoa Film Comission erakundean sartzea."}, {"text_idx": "#000013", "text": "Zabaltzen ditugun albiste, erreportaje, elkarrizketa eta gainontzeko edukien kalitatea bermatzen saiatzen gara."}]